EUROPA-KOMMISSIONEN Bruxelles, den 4.10.2021 COM(2021) 604 final 2021/0307(NLE) Forslag til RÅDETS AFGØRELSE om fastsættelse af de finansielle bidrag, som parterne skal betale til Den Europæiske Udviklingsfond for at finansiere fonden, inkl. tredje tranche for 2021







BEGRUNDELSE 1.BAGGRUND FOR FORSLAGET •Forslagets begrundelse og formål Forslaget vedrører et udkast til Rådets afgørelse om tredje tranche af de finansielle bidrag til 11. Europæiske Udviklingsfond (EUF), som EUF's parter skal betale i 2021. Den 11. EUF og andre EUF'er, der stadig er åbne (dvs. 9. og 10. EUF), forvaltes i henhold til følgende regler: (a)Den gældende partnerskabsaftale mellem på den ene side medlemmerne af gruppen af stater i Afrika, Caribien og Stillehavet (ACP) og på den anden side Det Europæiske Fællesskab og dets medlemsstater, i den seneste affattelse ("ACS-EU-partnerskabsaftalen"). (b)I overensstemmelse med ACS-EU-Ambassadørudvalgets afgørelse nr. 2/2020 af 4. december 2020 om ændring af afgørelse nr. 3/2019 om at træffe overgangsforanstaltninger i henhold til artikel 95, stk. 4, i ACS-EU-partnerskabsaftalen blev anvendelsen af bestemmelserne i ACS-EU-partnerskabsaftalen yderligere forlænget indtil den 30. november 2021 eller indtil den nye ACS-EU-aftales ("den nye aftale") ikrafttræden eller indtil den midlertidige anvendelse mellem Unionen og ACS-staterne af den nye aftale, afhængigt af hvilket tidspunkt der kommer først. (c)Rådets afgørelse (EU) 2020/2233 om disponering over de midler, der stammer fra tilbageførsler under ACS-investeringsfaciliteten fra transaktioner under 9., 10. og 11. Europæiske Udviklingsfond. (d)Den interne aftale mellem repræsentanterne for Den Europæiske Unions medlemsstaters regeringer, forsamlet i Rådet, om finansiering af Den Europæiske Unions bistand i henhold til den flerårige finansielle ramme for perioden 2014-2020 i overensstemmelse med ACS-EU-partnerskabsaftalen samt om tildeling af finansiel bistand til de oversøiske lande og territorier, på hvilke fjerde del i traktaten om Den Europæiske Unions funktionsmåde finder anvendelse ("den interne aftale om 11. EUF"). (e)Rådets forordning (EU) 2018/1877 om finansforordningen for 11. Europæiske Udviklingsfond ("finansforordningen for 11. EUF"). De dokumenter, der er omhandlet i litra a) til e), indeholder EUF-parternes flerårige forpligtelser til at støtte EUF økonomisk. Finansforordningen for 11. EUF, fastsætter, at EUF's parter regelmæssigt skal indbetale bidrag til EUF på grundlag af på forhånd fastsatte finansielle forpligtelser. De regelmæssige bidrag udløses af tekniske rådsafgørelser, der afspejler opfyldelsen af de på forhånd fastsatte finansielle forpligtelser. Nogle af overskrifterne i begrundelsen er derfor ikke relevante for regelmæssige indkaldelser af bidrag som denne. 2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET •Retsgrundlag I henhold til artikel 19, stk. 5, i finansforordningen for 11. EUF skal Rådet træffe afgørelse om dette forslag senest 21 kalenderdage efter Europa-Kommissionens forelæggelse af forslaget på vegne af Den Europæiske Union. 2021/0307 (NLE) Forslag til RÅDETS AFGØRELSE om fastsættelse af de finansielle bidrag, som parterne skal betale til Den Europæiske Udviklingsfond for at finansiere fonden, inkl. tredje tranche for 2021